САЩ: Мормони, Свидетели на Йехова и мюсюлмани се оплакват от тормоз в България – The Bulgarian Times
САЩ: Мормони, Свидетели на Йехова и мюсюлмани се оплакват от тормоз в България
Публикувано на 16.08.2017 в България
Еврейски организации сочат реч на омразата и почитане на личности от времето на Втората световна, свързвани с нацизма
В доклад на Държавния департамент се подчертава, че има случаи на враждебна реторика от страна на представители на политически партии, а държавата не е предприела съдебно преследване срещу нападения на религиозна основа
Мормони, Свидетели на Йехова, мюсюлмани и представители на еврейската общност в България се оплакват от случаи на тормоз, враждебна реторика и нападения над техни храмове. Това се твърди в доклада на Държавния департамент на САЩ за състоянието на религиозните свободи по света в частта му за България, предава БТА.
В доклада се отбелязва, че българската конституция гарантира свободата на религията и на съвестта. Законът позволява на религиозни организации да се регистрират, за да могат да получават определени привилегии, включително правото на държавно финансиране, да поддържат училища и болници, както и да получават правото на освобождаване от имотни данъци. Конституцията признава православното християнство като традиционната религия в страната, а законът изважда Българската православна църква от изискването за регистрация.
През септември 2016 г. Народното събрание прие закон, ограничаващ носенето на обществени места на облекло, покриващо лицето, се посочва в доклада. През юли Върховният касационен съд отмени решението за признаване на виновен на мюсюлмански лидер, обвинен в разпространение на салафитски ислям и омраза към останалите религиозни групи.
През февруари Пазарджишкият окръжен съд започна дело срещу 14 роми мюсюлмани за пропагандиране на антидемократична идеология и подстрекателство към война и подпомагане на чуждестранни бойци.
Религиозни групи, които са в малцинство, включително Свидетелите на Йехова, мормоните и мюсюлманите, съобщиха за случаи на тормоз и враждебна реторика от страна на представители на някои политически партии и заявиха, че държавата не е предприела съдебно преследване срещу нападения на религиозна основа срещу техни представители.
В училищата беше забранено носенето на религиозни символи, включително на бурки и кръстове, а някои местни структури на властта продължиха да отхвърлят исканията за построяване на нови джамии и ремонтиране на стари. Върховният касационен съд отложи произнасянето по претенциите на мюсюлманската общност за реституционни права, като се очаква проверка за установяване на това дали тя следва да се смята за правоприемник във владението на конфискувани имоти, се казва в доклада. В определени общини малцинствени групи съобщиха за дискриминация и предразсъдъци от страна на структури на местната власт.
Мормони и Свидетели на Йехова съобщиха за физически посегателства и тормоз срещу представители на техните общности, продължават констатациите в доклада. Еврейски организации изразиха безпокойство заради реч на омразата и почитане на личности от времето на Втората световна война, свързвани с нацизма. Мюсюлманите, евреите и Свидетелите на Йехова съобщиха за случаи на вандализъм срещу свои храмове.
Американското посолство редовно обсъждаше с представителите на властите случаите на дискриминация и построяването на нови храмове, както и нарушенията на религиозните свободи с министерството на външните работи, посочва Държавният департамент. Помощник -държавният секретар за Европа и Евразия и посланикът обсъдиха религиозните дела с министъра на външните работи Даниел Митов.
Посланикът на два пъти се срещна с кмета на София Йорданка Фандъкова, за да обсъдят въпросите на религиозната толерантност, включително протестно шествие в памет на пронацистки политик от времето на Втората световна война. След това шествие посолството излезе и с изявление, в което се отправя призив към хората да се обявят против нетолерантността.
Посланикът писа до вестник, изразявайки разочарование от публикуването на карикатури на евреи, след което главният редактор излезе с извинение. На срещи с религиозни групи и водачи посланикът и шарже д’аферът призоваваха за толерантност.
Представители на посолството обсъждаха с малцинствени религиозни групи свързаните с религиозните свободи безпокойства, особено с общността на евреите, мюсюлманите, мормоните и Свидетелите на Йехова, се казва още в доклада. / Епицентър.бг
САЩ: Мормони, Свидетели на Йехова и мюсюлмани се оплакват от тормоз в България by The Bulgarian Times
Президентът Тръмп удължи действието на програмата за следене на чужденци в мрежата Президентът на САЩ Доналд Тръмп
ВИДЕО: Кой одобри изграждането на паметник, на убийците бомбардирали София 1944 г.
Столичен общински съвет Заседание No 73 от дата 23.09.2010 18. Доклад вх. № 66-02-762/16.09.2010 г. относно
Предишна Статия Previous post: Колко тона суджук струва социологическото проучване на ”барометър” за великия Б.Б?
Следваща Статия Next post: Държавният департамент на САЩ продължава битката срещу Православието
От много приказки не чуват важното. Хайде, Захариева е ясна: тя все едно,
Класика в геноцида
След като цели ЧЕТИРИНАДЕСЕТ* от ДВАДЕСЕТ И ДВА дни на февруари България
Има ли картел на фирмите доставчици на ток за бизнеса?! (ВИДЕО)
Януарският брой на ” Месечен енергиен бюлетин ” с Георги Котев предлага
Броят на влезлите бежанци в Европа през последните години поне три пъти